Saksassa vuosina 1915–1918 sotilaskoulutuksen saaneet jääkärit loivat osaltaan pohjan nykyaikaisten Puolustusvoimien synnylle ja muodostivat merkittävän osan talvi- ja jatkosodan sekä Lapin sodan aikaisesta päällystöstä. Jääkärit palasivat koulutuksesta Vaasaan helmikuussa 1918. Puolustusvoimat viettää jääkäreiden kotiinpaluun 100-vuotisjuhlaa Vaasassa 23.–24.2. ja Helsingissä maanantaina 26.2.2018. Ohjelmassa on paraatikatselmus, ohimarssi, kalustoesittely ja konsertteja.

Paraatiin osallistuu noin 1 000 henkilöä Puolustusvoimista ja maanpuolustusjärjestöistä sekä lisäksi noin 120 sotilasta Saksan asevoimista. Jääkäreiden kotiinpaluun 100-vuotisjuhla on osa Puolustusvoimat 100 -juhlavuoden ohjelmaa.

Paraatikatselmus järjestetään Vaasan kauppatorilla ja ohimarssi jalan Vaasanpuistikolla, marssisuunta kohti Jääkäripatsasta. Paraatikatselmuksen suorittaa ja ohimarssin vastaanottaa Maavoimien komentaja, kenraalimajuri Petri Hulkko. Ohimarssin vastaanottopaikka on Vaasan kaupungin hallintorakennuksen edessä. Kenttähartauden katselmuksessa pitää kenttärovasti Vesa Aurén Maavoimien esikunnasta. Paraatijoukkoja komentaa Porin prikaatin komentaja, eversti Rami Saari. Musiikista vastaavat Laivaston soittokunta, Saksan asevoimien keskussotilassoittokunta ja Pohjanmiehet-kuoro.

Paraatiin osallistuvat Puolustusvoimista jääkäriperinteitä vaalivat Hämeen panssaripataljoona ja Jääkäritykistörykmentti Panssariprikaatista, Satakunnan pioneeri- ja viestipataljoona Porin prikaatista, Pohjan pioneeripataljoona Kainuun prikaatista, Vaasan rannikkojääkäripataljoona Uudenmaan prikaatista, Lapin jääkäripataljoona Jääkäriprikaatista, Kymen jääkäripataljoona Karjalan prikaatista ja Uudenmaan jääkäripataljoona Kaartin jääkärirykmentistä. Juhlaan osallistuvat lisäksi Meri- ja Ilmavoimien lippujoukkueet. Ohimarssissa ensimmäinen marssiva joukkue on pukeutunut vuoden 1918 univormuihin.

Saksan asevoimista paraatiin osallistuvat puolustusministeri Jussi Niinistön kutsumana Saksan kaartin pataljoona Wachbataillon ja Saksan asevoimien soittokunta Stabsmusikkorps der Bundeswehr, joka konsertoi Vaasassa 23.2. ja Helsingissä 26.2.2018.

Jääkäreiden kotiinpaluun 100-vuotisjuhla järjestetään yhdessä Puolustusvoimien, Jääkäripataljoona 27 perinneyhdistyksen sekä Vaasan ja Kauhavan kaupunkien kanssa.

Tervetuloa mukaan seuraamaan – tapahtumiin on vapaa pääsy!

Jääkäreiden kotiinpaluun 100-vuotisjuhla on osa Puolustusvoimat 100 -juhlavuotta. Juhlavuoden sivut löytyvät osoitteesta puolustusvoimat.fi/100 .

Puolustusvoimien järjestämät tapahtumat

pe 23.2. klo 12–18 ja la 24.2. klo 10–15 Kalustoesittely Vanhalla kasarmialueella

la 24.2. klo 11 Paraatikatselmus Kauppatorilla

la 24.2. klo 12 Ohimarssi Vaasanpuistikossa kohti Jääkäripatsasta

la 24.2. klo 12.30 Näytöslento eteläisellä kaupunginselällä, säävaraus

ma 26.2. klo 19–21 Saksan asevoimien soittokunnan Stabsmusikkorps der

Bundeswehrin konsertti Helsingissä temppeliaukion kirkossa

Muut yleisölle avoimet tapahtumat

pe 23.2. klo 13–16 Jääkäriseminaari Vaasan kaupungintalolla

pe 23.2. klo 19–20.30 Saksan asevoimien soittokunnan, Stabsmusikkorps der Bundeswehrin konsertti Vaasan kirkossa

la 24.2. klo 9–9.30 Seppeleenlasku sankarihautamuistomerkille

su klo 10–11.15 Jumalanpalvelus Vaasan kirkossa

su 25.2. klo 12 Seppeleenlasku Jääkäripatsaalle Hovioikeudenpuistossa

Jalan marssivat joukot ohimarssijärjestyksessä

1. Paraatin komentaja, Porin prikaatin komentaja, eversti Rami Saari

2. Kielekkeinen valtiolippu (Porin prikaatin asettama lippuvartio)

3. Jääkärilippu (Panssariprikaatin asettama lippuvartio)

4. Hämeen panssaripataljoona, Panssariprikaati (1. joukkue on pukeutunut vuoden 1918 univormuihin)

5. Jääkäritykistörykmentti, Panssariprikaati

6. Satakunnan pioneeri- ja viestipataljoona, Porin prikaati

7. Pohjan pioneeripataljoonaa, Kainuun prikaati

8. Vaasan rannikkojääkäripataljoona, Uudenmaan prikaati

9. Lapin jääkäripataljoona, Jääkäriprikaati

10. Kymen jääkäripataljoona, Karjalan prikaati

11. Uudenmaan jääkäripataljoona, Kaartin jääkärirykmentti

12. Merivoimien lippujoukkue (edustava joukko Rannikkoprikaati)

13. Ilmavoimien lippujoukkue (edustava joukko Ilmasotakoulu)

14. Saksan kaartin pataljoona Wachbataillon, Saksan asevoimat

15. Suomalais-saksalainen reserviläisosasto

16. Jääkäripataljoona 27 perinneyhdistyksen lippulinna

Soittokunnat

Saksan asevoimien soittokunta Stabsmusikkorps der Bundeswehr, Berliini

Laivaston soittokunta, Suomen merivoimat

Tapahtumapaikat Vaasassa



maavoimat.fi

facebook.com/maavoimat

twitter.com/maavoimat

instagram.com/puolustusvoimat.fi

aihetunnisteilla #jääkärit100 #maavoimat #porpr Paraatikatselmusta ja ohimarssia voi seurata suorana Yle Areenassa ( tästä ) ja Yle Pohjanmaan Facebook-sivulla sekä verkossamaavoimat.fifacebook.com/maavoimattwitter.com/maavoimatinstagram.com/puolustusvoimat.fiaihetunnisteilla #jääkärit100 #maavoimat #porpr

Tietoa jääkäreistä

Jääkärit olivat vuosina 1915–1917 sotilaskoulutuksen Saksassa saaneita suomalaisia vapaaehtoisia. Suomalaisista muodostettiin Kuninkaallinen Preussin Jääkäripataljoona 27, joka otti osaa ensimmäisen maailmansodan taisteluihin. Jääkärit palasivat koti-Suomeen 25.2.1918. Kotiinpaluujuhlallisuudet järjestettiin Vaasassa. Jääkärit loivat osaltaan pohjan nykyaikaisten Puolustusvoimien synnylle ja muodostivat merkittävän osan talvi- ja jatkosodan sekä Lapin sodan aikaisesta päällystöstä. Jääkäreiden johdolla Suomen maanpuolustus rakennettiin tasolle, jolla kansa ja sen koulutettu reservi kykenivät talvi- ja jatkosodissa sekä Lapin sodassa säilyttämään maamme itsenäisyyden.